### A N U N Ţ

CONSILIUL JUDEŢEAN CLUJ organizează concurs de recrutare la sediul din Cluj-Napoca, Calea Dorobanților nr. 106 în data de **13.07.2022 ora 09:00** **proba practică şi interviul** în termenul prevăzut de art. 24 alin. 5 din H.G.nr.286/2011 pentru ocuparea pe perioadă nedeterminată a unui post contractual de execuție, vacant, de **muncitor calificat (instalator** instalații tehnico – sanitare și de gaze) treapta II la Compartimentul Întreținere - Deservire din cadrul Serviciului SSM-PSI, Logistic.

La concursul organizat pentru ocuparea unui post vacant poate participa orice persoană care îndeplinește condițiile generale și condițiile specifice stabilite prin fișa postului.

**CONDIȚII GENERALE de ocupare a posturilor vacante:**

**a)** are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;

**b)** cunoaște limba română, scris și vorbit;

**c)** are vârsta minimă reglementată de prevederile legale;

**d)** are capacitate deplină de exercițiu;

**e)** are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

**f)** îndeplinește condițiile de studii și, după caz, de vechime sau alte condiții specifice potrivit cerințelor postului scos la concurs;

**g**) nu a fost condamnată definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**Condiții specifice de ocupare a postului de MUNCITOR CALIFICAT (instalator** instalații tehnico – sanitare și de gaze)

* studii generale dovedite cu documente emise în condițiile legii;
* vechime în meserie de minim 6 ani;

 - certificat de calificare profesională în meseria de **instalator** instalații tehnico – sanitare și de gaze;

* disponibilitate pentru deplasări la locațiile instituției.

**BIBLIOGRAFIE**

pentru postul de de **muncitor calificat (instalator** instalații tehnico – sanitare și de gaze) **treapta II** la Compartimentul Întreținere - Deservire din cadrul Serviciului SSM-PSI, Logistic

1. **Legea nr. 319/2006 a securității și sănătății în muncă**, cu modificările și completările ulterioare, publicată în MO nr. 646 din 26.07.2006:

- Capitolul III – Obligaţiile angajatorilor

- Capitolul IV – Obligațiile lucrătorilor

1. **Ordinul nr. 818/2015 pentru aprobarea reglementării tehnice "Normativ privind proiectarea, execuţia şi exploatarea instalaţiilor sanitare aferente clădirilor. (Revizuire şi comasare normativele I9-1994 şi I9/1-1996)", indicativ I9-2015** publicat în MO nr. 830 din 06.11.2015:
	* Punctul 21 - Exploatarea instalaţiilor,
	* Punctul 22 - Scoaterea şi repunerea în funcţiune a instalaţiilor de alimentare cu apă,
	* Punctul 23 -Protecţia, siguranţa şi igiena muncii,
2. **Ordinul nr. 163 din 28 februarie 2007** pentru aprobarea Normelor generale de apărare împotriva incendiilor :

- CAP. II Organizarea şi desfăşurarea activităţii de apărare împotriva incendiilor: Secţiunea a 4-a Organizarea activităţii de apărare împotriva incendiilor la locul de muncă

- CAP. IV Norme generale de apărare împotriva incendiilor la exploatarea construcţiilor, instalaţiilor şi amenajărilor:

 Secţiunea a 2-a Măsuri generale de prevenire a incendiilor la executarea lucrărilor cu foc deschis

 Secţiunea a 3-a Măsuri generale de prevenire a incendiilor la exploatarea căilor de evacuare

**DOSARUL DE CONCURS** se depune în termen de 10 zile lucrătoare de la data afișării anunțului, **respectiv până în data de 05.07.2022, la sediul Consiliului Județean Cluj, camera 305 – Serviciul Resurse Umane, de luni până joi între orele 800-1500 și vineri între orele 800-1200.** Relaţii suplimentare se pot obţine la tel. 0372640025.

Conform prevederilor art. 6 din *Hotărârea de Guvern nr. 286/2011* *pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice,* cu modificările și completările ulterioare, **pentru înscrierea la concurs candidații vor prezenta un dosar** de concurs care va conține următoarele documente:

**a)** cerere de înscriere la concurs adresată conducătorului autorității sau instituției publice organizatoare;

**b)** copia actului de identitate sau orice alt document care atestă identitatea, potrivit legii, după caz;

**c)** copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

**d)** copia carnetului de muncă sau, după caz, a adeverinței care atestă vechimea în muncă, în meserie și/sau în specialitatea studiilor;

**e)** cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează;

**f)** adeverință medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;

**g)** curriculum vitae;

**i)** copia certificatului de căsătorie și naștere pentru persoanele al căror nume s-a schimbat.

Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.

**În cazul documentului prevăzut la litera e)**, candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, **are obligația de a completa dosarul de concurs cu originalul cazierului judiciar**, cel mai târziu până la data desfășurării primei probe a concursului.

**Actele prevăzute de la litera b) la d)** vor fi prezentate și în original în vederea verificării conformității copiilor cu acestea.

**TIPUL PROBELOR DE CONCURS:**

1. **Selecția dosarelor de înscriere** – prin care se verifică îndeplinirea condițiilor generale și specifice de participare în termenul prevăzut de art. 19 alin. 2 din HG nr. 286/2011;
2. **Proba practică** în data de **13.07.2022, ora 09:00**;
3. **Interviul** - în termenul prevăzut de art. 24 alin. 5 din H.G.nr.286/2011.

În cazul concursurilor organizate pentru ocuparea funcțiilor contractuale de execuție sunt declarați admiși la proba practică și la proba de interviu candidații care au obținut minimum 50 de puncte.

Se pot prezenta la următoarea etapă numai candidații declarați admiși la etapa precedentă.

 **Afișat în data de 21.06.2022, ora 8:00, la sediul și pe pagina de internet a CJC**

**Atașăm:**

* **Cerere de înscrire la concurs;**
* **Informare privind disponibilitate pentru deplasări;**
* **Formatul standard al adeverinţei, care atestă vechimea în muncă şi în specialitatea studiilor, dobândită după data de 01.01.2011, Anexa 2D la Hotărârea 611/2008;**
* **Notă de informare și obținere acord în legătură cu prelucrarea datelor cu caracter personal în procesul de recrutare.**